লন্দনদা পাংথোকপা ভারতকী বাত সবকে সাথ থৌরমদা প্রধান মন্ত্রীনা মালেম পুম্বদগী লাক্তুনা শরুক য়াখিবশিংগা ৱারী শানখিবগী মচং ওইবা ৱাফম

য়ু কেগী লন্দনদা পাংথোকপা ভারতকী বাত সবকে সাথ থৌরমদা প্রধান মন্ত্রী শ্রী নরেন্দ্র মোদীনা মালেম পুম্বদগী লাক্তুনা শরুক য়াখিবশিংগা উনদুনা ৱারী শানখ্রে। মহাক্না থৌরম অদুদা শরুক য়াখিবশিংগী মফমদগী ৱাহংশিংসু তাখি। মখাদা পীরিবা অসি শরুক য়াখিবশিং অদুগা উনদুনা ৱারি শানখিবা অদুগী মচং ওইবা ৱাফমশিংনি: রেলৱে স্তেসন অসি ঐহাক্কী পুন্সিগী খ্বাইদগী ফবা লমাই অমনি মদুনা ঐহাকপু হিংবা অমসুং লান্থেংনবা তম্বীখি। রেলৱে স্তেসনদা লৈখিবা মীওই অদু নরেন্দ্র মোদী ওইরম্মি। লন্দনগী রোয়েল পেলেসতা লৈরিবা মীওই অসি ভারত মচা কোতি ১২৫গী পাউখোল্লোইনি। রেলৱে স্তেসনদা হিংখিবা ঐহাক্কী পুন্সি অদুনা ইফমদা কয়া অমা তম্বীখি। মসি ঐহাক্না লনাই থেংনখিবা অদুগী মতাংদনি। নখোয়না রোয়েল পেলেস হায়রকপা মতমদা, মসি ঐহাক্কী মরমদা নত্তে অদুবু ভারত মচা কোতি ১২৫গী মতাংদনি। “ঙাইঙমদবা” অসি ফত্তবা পোৎ নত্তে। কনাগুম্বা মীওই অমগী সাইকল অমা লৈবা তারগদি, মীওই অদুনা স্কুতর অমা পাম্লকই। কনাগুম্বা মীওই অমগী স্কুতর অমা লৈবা তারগদি, মীওই অদুনা কার অমা পাম্লকই। অপাম্বা ফাওবা অসি হৌনশানি। ভারতনা লেপ্পা লৈতনা পাম্বা ফাওরক্লি। অপেনবা ফাওরকপা মীকুপ অদুদগী পুন্সি অসি খুমাং চাউশিল্লরোই। চহি খুদিংদা, য়ুগ খুদিংদা করিগুম্বা অনৌবা খরা নত্রগা খরা ফংননবা খোংজেল পীরি। খ্বাইদগী মরু ওইরিবসি অকনবা পুক্নীং ইহুল লৈবা অদুনি, ঐহাক নুংঙাইবা ফাওই মদুদি ঙসি মীয়াম কোতি চাম্মা কুনমঙাগী ৱাখলদা পুক্নীং চংবা, আশা অমসুং পুক্নীং লেপ্পগী মমল অদু লৈরে অমদি ময়াম্না ইফমদা থাজবা থম্বীরি। ঐহাক পুৱারীগী লাইরিকশিংদা য়াওনবা পান্দম অমগা লোয়ননা পোকলকখিবা নত্তে। ঐহাক্না ময়াম পুম্নমক্তা হায়জরি- মোদীবু নত্তে ঐখোয়গী ইরমদম্বু নিংশীংবিয়ু। ঐহাকসু ময়ামগুম্না ভারতকী মীচম প্রজা অমনি। মীয়াম্না ইফমদগী এক্সপেক্ত তৌরিবগী মরমদি ঐহাক্না তৌরক্কনি হায়বা মখোয়না থাজবা থম্লি। ঙাইঙমদবা অসি ঐহাক্কীদি ইনর্জীনী অমদি করিগুম্বা অদোম্না পুম্নমক্কী য়াইফবা, পুম্নমক্কী নুংঙাইবা হায়বা ৱারেপ অসি লৌরগা চৎলগদি নীংবা কায়নীংঙাইগী মরম লৈতে। নীংতম ইহৌগী মতমদা মহাত্মা গান্ধীনা তোপ তোপ্পা খরা তৌবীরম্মি। মহাক্না নিংতম ইহৌ অদু অচৌবা খোংজংদা ওন্থোকপীরম্মি। মহাক্না মীপুম খুদিংমক্কী মফমদা হায়রবীম্মি মদুদি নখোয়না তৌরিবা খুদিংমক অদু ভারতকী নীং তম্বদা শরুক য়াগদবনি। ঙসি ঐখোয়না মথৌ তারিবা পুংফম অসি অচৌবা খোংজং অমা শাগৎপনি। লোকতন্ত্র অসি করিগুম্বা মখল অমত্তগী কন্ত্রেক্ত এগ্রীমেন্ত নত্তে, মসিদি শরুক য়ামিন্নবগী থবক্নি। ভারতকী পুৱারীদা হঙ্গৎনা অমুক্তং য়েংসি। ভারতনা কৈদৌনুংদা কনাগুম্বা অমত্তগী লম পাম্লুবা লৈতে। অহানবা অমসুং অনিসুবা লাঞ্জাউগী মতমদা ঐখোয় য়াওখিদে অদুবু ঐখোয়গী লান্মীশিংনা লানফমশিং অদুদা শরুক য়াখি। মসি চাউনা কত্থোকপা অমনি। য়ু.এন. পিছ কীপিং ফোর্সতা ঐখোয়গী থৌদাং অদু য়েংবীয়ু। ঐখোয়না শান্তিদা থাজবা থম্মি। অদুবু হিংশাগী থবক চত্থরক্লিবা মখোবু ঐখোয়না খক য়াবা ঙম্লোই। মখোয়না খঙবা লোন্দা ঐখোয়না অহকপা পাউখুম পীগনি। কৈদৌনুংদা তেরোরিজম্বু য়াবা ঙম্লোই। ঐহাক্না লৈত-লায়রবা করিনো খঙনবগীদমক লাইরিক পারুবগী মথৌ তাদে। ঐহাক লৈত-লায়রনা হৌরকই। ঐহাক লায়রবশিংগীদমক থবক তৌবা পাম্মি। খুঙ্গং ১৮,০০০দা মৈ ফংদ্রি। নুপী কয়ানা অমাংশঙ শিজিন্নবা ফংদ্রি। ঐখোয়গী লৈবাক্কী অসিগুম্লবা ফিভম অসিদা ঐহাক তুমফম খঙদে। ভারতকী লায়রবশিংগী পুন্সিদা পোজিতিব ওইবা অহোংবা খরা পুরক্নবা ঐহাক্না চপ চানা লেপখি। ঐহাক্কী লৈজরিবা লন-থুমদি- হোৎনবা কনবা, থাজনীংঙাই ওইবা চে-চাং অমসুং মীয়াম কোতি চাম্মা কুনমঙানা নুংশিবীরিবা অসিনি। ঐহাক্না লৈবাক মীয়ামদা থাজবা পীখি মদুদি ঐহাক্না অরানবা তৌরকপা য়াই অদুবু থবক অমত্তা অরানবা ৱাখল্লোনগা লোয়ননা তৌরক্লোই। ঐখোয়গী প্রোব্লেম মিলিয়ন অমা লৈরি অদুবু মখোয়শিং অদু সোল্ব তৌনবা ঐখোয়গী মীয়াম বিলিয়ন অমা লৈরি। লৈবাক অসিদা ৱেলনেস সেন্তর ওইগেরা নত্রগা প্রিভেন্তিব হেল্থকেয়র ওইগেরা, ঐখোয়না ভারত মচা পুম্নমক্কী হকশেলগীদমক থবক তৌরি। লন্দনদা ঐহাক্না তৌবা পাম্লিবা থবক অমদি ভগবান বসবেশ্বরগী মফমদা ইকায় খুম্নবা উৎচবনি। ভগবান বসবেশ্বরনা লোকতন্ত্রগীদমক মপুন্সি চুপ্পা কত্থোকখি অমসুং খুন্নাইবু তাশিন খোমজিন্নবা মপাল নাইদ্রবা থবক তৌবীখি। লোকতন্ত্র, খুন্নাইগী অৱা অনা অমসুং ৱুমেন ইমপৱার্মেন্তকীদমক ভগবান বসবেশ্বরনা হোৎনবীরম্বা অদু ঐখোয় পুম্নমক্কী পুক্নীং থৌগৎনীংঙাইনি। মীপুম খুদিংমক্কী খুদোংচাবা ফংগদবা অদুগুম্লবা ইকো-সিস্তেম অমা ঐখোয়না শেমগৎলি। ঙসি ঐখোয়না লৌমীশিংগী য়াইফনবগীদমক থবক তৌরি। ইং ২০২২ ফাওবদা লৌউ শিংউবদগী লাকপা ইনকম শরুক অনি ওইহন্নববু ওইগেরা, অরাইবা মওংদা য়ুরিয়া ফংহন্নববু ওইগেরা নত্রগা য়ুরিয়াগী নিম-কোতিংবু ওইগেরা, ঐখোয়না অকক্নবা পান্দম অমগা লোয়ননা মাংলোমদা চংশিল্লি। ভারতকী মীওই কোতি ১২৫ অসি ঐহাক্কী ইমুং মনুংনি। ঙসিদি ঐখোয় আর্তিফিসিয়েল ইন্তিলিজেন্সকী য়ুগতা হিংলি অমদি ঐখোয় তেক্নোলোজীদগী তোঙান্না লৈবা ঙমদ্রি। কন্সত্রক্তিব ক্রিতিসিজম য়াওদনা দেমোক্রেসী মায় পাকপা ঙম্লোয়। সরকার অসি ক্রিতিসাইজ তৌবা ঐহাক্না পাম্মি। ক্রিতিসিজমনা দেমোক্রেসীবু মপাঙ্গল কনখৎহল্লি। ঐহাক্কী প্রোব্লেম অসি ক্রিতিসিজমগী মায়োক্তা নত্তে। ঐহাক পুৱারীগী লাইরিকশিংদা য়াওনবা পান্দম অমগা লোয়ননা পোকলকখিবা নত্তে। ঐহাক্না ময়াম পুম্নমক্তা হায়জরি- মোদীবু নত্তে ঐখোয়গী ইরমদম্বু নীংশিংবিয়ু। ঐহাকসু ময়ামগুম্না ভারতকী ইচম চম্বা মীশক অমনি।